ועדת הכלכלה, כנסת 20, פרוטוקול מספר 747, 2018-05-15 11:15

איתן כבל: שלום לכולם, אני פותח ישיבה נוספת.

איתן כבל: הקמת ועדת משנה להסרת חסמים בתקשורת בשפה הערבית לפי סעיף 109 לתקנות הכנסת.

איתן כבל: בראש הוועדה יעמוד חבר הכנסת חברי עיסאווי פריג'.

איתן כבל: קודם כל, אני מודה לך שהבאת בפני את הדבר הזה.

איתן כבל: ועדת הכלכלה היא גורם מרכזי שעוסק בליווי התקשורת הישראלית בכלל.

איתן כבל: לצערי, התקשורת במגזר הערבי כמעט ולא מתקיימת בשיח.

איתן כבל: סברתי שמן הראוי שנתחיל לשים גם כן אור על אשר קורה בתקשורת במגזר הערבי.

איתן כבל: כל מי שירצה מהחברים להצטרף, מוזמן להיות חלק מהחברים.

איתן כבל: אני מעמיד להצבעה.

איתן כבל: מי בעד, ירים את ידו?

איתן כבל: בעד – פה אחד

איתן כבל: נמנעים – אין

איתן כבל: תודה, ההצעה אושרה.

איתן כבל: בבקשה, חברי.

עיסאווי פריג': ידידי יושב-ראש הוועדה, איתן, אני חושב שהיום עשית וקיבלת החלטה אמיצה, החלטה שעוד תשליך רבות על התקשורת הישראלית והערבית בפרט.

עיסאווי פריג': מאז שנים שאני בוועדת הכלכלה למדתי וראיתי מה זו מדיה ומה זו תקשורת.

עיסאווי פריג': אני מאמין שהתקשורת הערבית במדינת ישראל צריכה להיות חלק מהמדיה הכללית.

עיסאווי פריג': נכון לעכשיו היא נמצאת בתחתית התקשורת, דבר שמקומם.

עיסאווי פריג': הקמת הוועדה הזאת באה לבדוק למה זה ככה, למה החסמים האלה מתבצעים - החל מוועדת המדרוג ושיטת בדיקת הרייטינג שלא מתייחסת למגזר הערבי בכל התחום, עד לרמת התקציבים במשרדי הפרסום הגדולים, עד לעידן פלוס.

עיסאווי פריג': בכל רמת החסמים שהתקשורת הערבית סובלת מהם הוועדה תדון ותציף.

עיסאווי פריג': ועדת הכלכלה של הכנסת שהחליטה היום על הוועדה הזאת, לפי דעתי זה אירוע מכונן.

עיסאווי פריג': ימים יגידו שעשינו צעד טוב למען התקשורת בכלל ולמען התקשורת הערבית בפרט.

עיסאווי פריג': פניתי לחברים רבים בוועדה, הם הביעו נכונות להיות חלק מהוועדה הזאת, כי הם מאמינים שאכן יש עוול, שיש מה לתקן.

עיסאווי פריג': ושוב, איתן, תודה, תודה, תודה.

איתן כבל: מי החברים שביקשו להיות?

עיסאווי פריג': דב חנין ביקש להיות, אילטוב ביקש להיות.

עיסאווי פריג': הבנתי שחמד עמאר יהיה במקום אילטוב.

עיסאווי פריג': וקנין יהיה בוועדה.

עיסאווי פריג': חבר הכנסת מיקי זוהר רוצה להיות שם.

איתן כבל: כמשקיף.

עיסאווי פריג': כן, הוא יכול לבוא כמשקיף.

איתן כבל: הוא יכול לבוא לדיונים.

עיסאווי פריג': אחת הסוגיות היא בדיקת ועדת המדרוג ובדיקת מחיר הרייטינג שהרבה מגזרים באוכלוסייה סובלים מזה, לא רק המגזר הערבי.

איתן כבל: אין התפתחות שם.

עיסאווי פריג': אין התפתחות.

לאה ורון: זאת אומרת, חבר הכנסת יצחק וקנין, חבר הכנסת חמד עמאר או חבר הכנסת אילטוב שימלא את מקומו, וחבר הכנסת דב חנין - כל אלה יהיו חברי ועדת המשנה.

עיסאווי פריג': יהיו חברי ועדת המשנה.

עיסאווי פריג': קיבלתי את הסכמתם.

עיסאווי פריג': אני איתך, לאה, אתאם את הנושאים שנעלה.

איתן כבל: כמובן שהכל נעשה בתיאום עם היושב-ראש.

לאה ורון: דקלה קאפו תנהל את ועדת המשנה בראשותו של עיסאווי פריג'.

איתן כבל: דקלה, תודה לך.

איתן כבל: תודה רבה לכם, אני מודה לכם, הישיבה נעולה.